Byggðarsafn Suður-Þingeyinga tilnefnt til Safnverðlaunanna Tilkynnt var um tilnefningar til Safnverðlaunanna 2012 þann 18. maí og er Byggðasafn Suður-Þingeyinga eitt þriggja safna sem er tilnefnt . Safnaverðlaunin eru veitt annað hvert ár safni sem þykir hafa skarað fram úr eða hafa á eftirtektarverðan hátt unnið úr þeim áskorunum sem söfn standa frammi fyrir . Þrjú söfn hljóta tilnefningu til verðlaunanna en þau hafa verið veitt að Bessastöðum á íslenska safnadaginn , sem í ár verður þann 8. júlí . Dómnefnd hefur nú tilnefnt eftirtalin söfn og verkefni til Safnaverðlaunanna 2012 : Byggðasafn Suður-Þingeyinga , fyrir endurnýjun á grunnsýningu í Safnahúsinu á Húsavík , Listasafn Einars Jónssonar fyrir innihaldsríka heimasíðu vel tengda hlutverki safnsins og markmiðum , Rannsókna - og varðveislusviði Þjóðminjasafns Íslands , fyrir Handbók um varðveislu safnkosts .